text: Apesar kan kumfirmasyon ni NCPO City Director Col. Nelson Pacalso na mayong nagrerecibing payola sa arin man na miembros kan Sangguniang Panlungsod para sa proteksyon kan ilegal na STL/jueteng sa laog kan Ciudad nin Naga alagad maapat nang bulan matapos mag atubang sa sesyon regular kan SP sagcod sa ngunian nagpapadagos an ilegal na sugal.
text: #000002
text: Nagirumduman ni Consejal Castillo kan hapoton niya sa sesyon regular kan SP si Col. Pacalso ‘‘ano totoo an pigsasabi mo na ni saro sa miembro kan Sangguniang Panlungsod mayong nagrerecibe nin payola hale sa STL/jueteng?, an simbag MAYO’’. Kun mayo ano ta dai napapondo, sabi pa kan consejal.
text: #000004
text: An NCPO nagkatolo nang veces nag-atender sa imbisyasyon kan SP sa isyu sa STL/jueteng asin yaon pa an presencia ni Camarines Sur PCSO Provincial Manager Jovet Ramos, alagad dakulang kahapotan apesar na mayong permit an City Hall asin matolong taon na dai napapapondo an sugal. Napondo sana an sugal nin dikit na panahon huli sa pandemya.
text: #000005
text: An opisina kan alcalde kan ciudad, sinabi sa miembros kan media ni City Administrator Elmer Baldemoro na haloy nang nagsugo an jefe ejecutivo na ipapundo an sinambit na controvercial na sugal.
text: #000007
text: Sinabi ni Ramos kan an gabos na operasyon kan STL sa nasyon liwat nabuhay matapos tugotan kan gobierno nasyonal, alagad an regional trial court sa ciudad na ini sa paagi kan Branch 23 nag isyu nin ‘‘cease and desist order’’ sa Evenchance gaming corporation na magpondo kan operasyon kan STL sa ciudad.
text: #000008
text: Huli kan orden kan jusgado, mayong operasyon kan STL sa ciudad. Dawa na ngani si ‘‘draw court’’ naghale na sa ciudad nganing daing kumplekto sa implemtasyon kan law enforcement.
text: #000009
text: Kasunod kaini, ‘‘an gabos na betting games sa Ciudad nin Naga, dawa dai naka-uniform o dai, dapat dai awtorisado kan PCSO,’’ sabi pa ni Ramos.
text: #000010
text: Kan panahon sa administrasyon ni dating Alcalde John Bongat nagdanay an sugal mantang igwang permiso an lokal na gobierno, alagad tinuyaw ni Consejal Salvador del Castillo na hababaon bulan-bulan an pigtataong remiso sa City Treasurer’s Office. (dpa)
text: #000011